कौंसिल प्रधान ने कहा, कलेक्टर रेट कम हों
बोले-रेट बढ़ते हैं तो लोगों के लिए प्रापर्टी खरीदना हो जाएगा सपना
भास्करसंवाददाता | नवांशहर
जिलेमेंनए कलेक्टर रेट तय करने को लेकर एसडीएम स्तर पर बैठकों का दौर शुरू हो गया है। बुधवार को एसडीएम जीवन जगजोत ने भी इस मुद्दे पर राजनीतिक दलों के नेताओं आैर सामाजिक संगठनों से जुड़े लोगों के विचार जाने।
बैठक के दौरान सभी ने मौजूदा कलेक्टर रेट काफी अधिक होने की बात कहते हुए इन्हें कम करने की बात कही। नगर कौंसिल प्रधान एवं कांग्रेस नेता ललित मोहन पाठक, राहों कौंसिल प्रधान हेमंत रणदेव, आढ़ती एसोसिएशन के प्रधान मनजिंदर वालिया, अकाली नेता परम खालसा आदि ने कहा कि शहरी इलाकों में पहले ही जमीन के कलेक्टर रेट अधिक हैं, जबकि असल मार्केट में जमीन के रेट कम हैं।
ऐसे में कलेक्टर रेट बढ़ाए नहीं जाने चाहिए। अगर जमीन के रेट बढ़ते हैं तो लोगों के लिए प्रापर्टी खरीदना सपना हो जाएगा। उन्होंने कहा कि सरकार कोई भी फैसला लेने से पहले इस पर अच्छी तरह से सोच विचार करे। लोगों के विरोध में कोई भी फैसला लेना उचित नहीं होगा। पहले ही पंजाब के लोग महंगाई की मार से त्रस्त हैं। रेट बढ़ाने के हालात आैर भी बदतर हो जाएंगे।
बैठक में एसडीएम जीवन जगजोत ने सभी की बात सुनी तथा कहा कि इस बारे में अधिकारियों से बातचीत कर नए रेट तय कर दिए जाएंगे। बैठक में अश्विनी कुमार जोशी, शंकर दुग्गल, भाजपा मंडल प्रधान बलवंत सिंह सैनी, तहसीलदार विपन भंडारी मौजूद थे।
कलेक्टर रेट्स स्थिर रहने या कम होने की उम्मीद
पिछलेकुछ समय से प्रापर्टी के काम में मंदी प्लाट एनओसी लागू होने के कारण रजिस्ट्रियों से होने वाली आय में काफी कमी आई है। इसीलिए सरकार अब क्लेक्टर रेट्स में बढ़ोतरी नहीं करना चाहती, अलबत्ता कई इलाकों में इसे कम किया जा सकता है। मार्केट रेट कलेक्टर रेट में बहुत अधिक अंतर होने पर ही बहुत कम इलाकों में इसे बढ़ाया जाएगा।
एसडीएम दफ्तर में कलेक्टर रेट्स को लेकर हुई बैठक में मौजूद विभिन्न राजनीतिक दलों के नेता।
hin_Deva hin_Deva npi_Deva hin_Deva hin_Deva hin_Deva hin_Deva bho_Deva hin_Deva hin_Deva